[{"text_idx": "#000003", "text": "Kunstina\u0308itus \"Must kuld\" annab pildi fossiilsete ku\u0308tuste to\u0308o\u0308stusest"}, {"text_idx": "#000005", "text": "21. detsembrist on Tallinna linnagaleriis avatud Edgar Tedresaare ja Sten Saaritsa na\u0308itus \"Must kuld\", mis pu\u0308u\u0308ab maalide, video ja heli vahendusel aimu anda fossiilsete ku\u0308tuste to\u0308o\u0308stuse poolt ho\u0303ivatud maa-ala ulatusest. Na\u0308ituse kuraator on Siim Preiman."}, {"text_idx": "#000006", "text": "Kuigi inimkond on osanud naftat puurida ja lambio\u0303liks to\u0308o\u0308delda juba aastatuhandeid, algas selle ulatuslik ammutamine alles 19. sajandi keskel, kui teadus tegi suuri edusamme nafta su\u0308nteesimisel erinevateks uuteks aineteks, nagu bensiin, diisel, plastikud ja va\u0308etised. Na\u0308itus \"Must kuld\" tegeleb just selle tumeda ainega, mis nu\u0308u\u0308dseks on saanud meie olulisimaks energiaallikaks. See voolab ko\u0303iges meie u\u0308mber. Kui mitte so\u0303na otseses mo\u0303ttes ku\u0308tusena, siis kaudselt energiana, mis on kulunud meie seadmete, riiete ja toidu transpordile, meie hoonete, taristu ja so\u0303idukite ehitamisele. Maakera kattev musta kulla armkude aina laieneb."}, {"text_idx": "#000007", "text": "Just maastik ja maakasutus on teemad, mis seovad omavahel Edgar Tedresaare ja Sten Saaritsa loomingu. Mo\u0303lemad on maastikukogemust u\u0308hel vo\u0303i teisel viisil abstraheerinud ja to\u0308o\u0308delnud. Na\u0308itusel \"Must kuld\" kombineeruvad Tedresaare lo-fi ja Saaritsa hi-fi vastseks hu\u0308briidseks monokroomseks visuaalkeeleks, mille abil otsivad kunstnikud koos midagi uut selles ko\u0303ikvo\u0303imsas tumedas viskoosses vedelikus. Tedresaar vormib lo\u0303uendeid Gro\u0308o\u0308nimaa, Alaska, Kanada jt naftarikaste piirkondade pinnavormide ja\u0308rgi. Saarits kombineerib satelliidifotosid helide ja animatsioonidega, et kuidagigi aimu anda musta kulla ho\u0303ivatud maa-ala ulatusest."}, {"text_idx": "#000008", "text": "Edgar Tedresaar (1984) on maalikunstnik, kelle loomingus on olulise kohal materjalide upcycling ehk va\u0308a\u0308rtustav taaskasutamine. Tema suuremo\u0303o\u0303tmelised abstraktsed maalid on valmistatud naturaalsete pigmentidega toonitud lo\u0303uendija\u0308a\u0308kidest. Viimased isikuna\u0308itused olid \"Teekond vabadusse\" Tartu kunstimajas (2016) ja \"Muuseumi valik 2014: Edgar Tedresaar\" Tartu kunstimuuseum (2014)."}, {"text_idx": "#000009", "text": "Sten Saarits (1987) on heli- ja installatsioonikunstnik, keda huvitab indiviidi suhe end u\u0308mbritsevate objektidega ning tema paiknemine su\u0308ndmuste ahelas. Viimased isikuna\u0308itused olid \"Zero G Tonic\" (koos Kristel Saaniga) Hobusepea galeriis (2018), \"Stuff\" Hobusepea galeriis (2015), \"Mu silmad petavad mind, ma proovin midagi na\u0308ha, aga siin ei ole midagi\" (koos Erika Sto\u0308ckeliga) Haapsalu linnagaleriis (2014)."}, {"text_idx": "#000010", "text": "Kunstihoone 2019. aasta na\u0308ituseprogramm po\u0308o\u0308rab erilist ta\u0308helepanu hea olemise vo\u0303imalikkusele ning o\u0308koloogilisele vastutusele kindla huku tingimustes. Selle teemaderingi u\u0308mber koondub viis na\u0308itust, millest ka\u0308esolev on ja\u0308rjekorras viimane. Eelmised na\u0308itused olid grupina\u0308itus \"Hea olemise kunst\" kunstihoone suures saalis ning Taavi Suisalu, Britta Benno ja Jane Remmi soolona\u0308itused galeriides. Na\u0308itustekobara kuraator on Siim Preiman."}, {"text_idx": "#000013", "text": "Vanemuise suures majas avati na\u0308itus \"Vanemuislased kunstis\""}, {"text_idx": "#000014", "text": "Na\u0308itus \"Vabadus 21. sajandil\" teeb kummarduse loovale inimesele"}, {"text_idx": "#000017", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000022", "text": "Mirjam Parve: \"Varjukeha\" puudutab minu jaoks olulist teemat \u2013 kehalisust"}, {"text_idx": "#000023", "text": "Aivar Kulli ajalootund. Bunin ja su\u0308gis"}, {"text_idx": "#000028", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000031", "text": "Arvustus. \"Tume paradiis\": pidu peo pa\u0308rast"}, {"text_idx": "#000032", "text": "Endla teater kuulutas va\u0308lja uue teatrijuhi konkursi"}, {"text_idx": "#000041", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000042", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000043", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000044", "text": "Galerii: loodusmuuseumi na\u0308itusel saab enne metsa minemist endale seened selgeks teha"}]